— На жаль, так. Той жа Гіньёль (пальчаткавая лялька з Ліёна, якая дала імя цэламу жанру тэатральнага мастацтва — Н.П.) першапачаткова выступаў толькі для дарослых у барах і на плошчах. Але пад націскам цэнзуры яшчэ ў ХІХ стагоддзі ён стаў усё радзей выказвацца “на злобу дня”. Спектаклі выпраўляліся цэнзарамі — і паступова Гіньёль страціў сваю моц. Пастаноўкі з яго ўдзелам перараслі ў дзіцячыя прадстаўленні. Славянам вядомая падобная гісторыя: прыблізна такая ж трансфармацыя адбылася з Пятрушкам.